เอชบีบีทีวี

โทรทัศน์ลูกผสมระหว่างบรอดแบนด์และการแพร่ภาพกระจายเสียง () หรือ เอชบีบีทีวี (HbbTV) เป็นทั้งมาตรฐานอุตสาหกรรม (TS 102 796 ของสถาบันมาตรฐานโทรคมนาคมยุโรป) และโครงการริเริ่มในการส่งเสริมโทรทัศน์ระบบดิจิทัลแบบลูกผสม เพื่อประสานการแพร่สัญญาณไอพีทีวีและการส่งความบันเทิงผ่านบรอดแบนด์ไปยังผู้บริโภคปลายทางผ่านโทรทัศน์ที่เชื่อมต่อ (สมาร์ททีวี) และกล่องรับสัญญาณHbbTV website introduction accessed August 28, 2009 สมาคมเอชบีบีทีวีซึ่งประกอบด้วยบริษัทต่าง ๆ ในอุตสาหกรรมการแพร่สัญญาณดิจิทัลและอินเทอร์เน็ต ได้กำหนดมาตรฐานสำหรับการแพร่สัญญาณโทรทัศน์ปกติและโทรทัศน์บรอดแบนด์ไปยังบ้านผ่านส่วนต่อประสานกับผู้ใช้เดียวกัน สร้างแพลตฟอร์มแบบเปิดเพื่อเป็นทางเลือกแทนเทคโนโลยีที่เป็นกรรมสิทธิ์ ผลิตภัณฑ์และบริการที่ใช้มาตรฐานเอชบีบีทีวี สามารถทำงานได้บนเทคโนโลยีการออกอากาศที่แตกต่างกัน เช่น ดาวเทียม เคเบิล หรือเครือข่ายภาคพื้นดิน

เอชบีบีทีวีสามารถแสดงเนื้อหาของโทรทัศน์ระบบดิจิทัลจากแหล่งต่าง ๆ หลายหล่ง รวมถึงโทรทัศน์ทั้งแบบดั้งเดิม อินเทอร์เน็ต และอุปกรณ์เชื่อมต่อภายในบ้าน ในการรับชมโทรทัศน์ดิจิทัลแบบลูกผสม ผู้บริโภคจะต้องมีกล่องรับสัญญาณไอพีทีวีลูกผสม หรือสมาร์ททีวีที่มีช่องต่อรับสัญญาณเข้าหลากหลายช่อง รวมถึงอีเทอร์เน็ต เช่นเดียวกับเครื่องปรับอย่างน้อยหนึ่งเครื่องสำหรับรับสัญญาณโทรทัศน์แบบดั้งเดิม ซึ่งอาจเป็น โทรทัศน์ภาคพื้นดินดิจิทัล (DVB-T, DVB-T2) เคเบิลดิจิทัล (DVB-C, DVB-C2) หรือดาวเทียมดิจิทัล (DVB-S, DVB-S2)

 ประวัติ 
กลุ่มรวมธุรกิจเอชบีบีทีวี (HbbTV Consortium) (ต่อมาคือสมาคมเอชบีบีทีวี) ก่อตั้งขึ้นในเดือนกุมภาพันธ์ พ.ศ. 2552 จากโครงการ เอชโฟร์ทีวี (H4TV) ของประเทศฝรั่งเศส และโครงการ เอชทีเอ็มแอลโพรฟิล (HTML profil) ของประเทศเยอรมนี โดยมีการสาธิตระบบเอชบีบีทีวีครั้งแรกในปีเดียวกันที่ประเทศฝรั่งเศส โดยฟร็องส์เตเลวีซิอง และผู้พัฒนาเทคโนโลยีกล่องรับสัญญาณสองราย ได้แก่ อินเวอร์โตดิจิทัลแล็บส์ (Inverto Digital Labs) ของประเทศลักเซมเบิร์ก และ เพลโย (Pleyo) ของประเทศฝรั่งเศส สำหรับถ่ายทอดการแข่งขันเทนนิสโรลังด์ การ์รอส (เฟรนช์โอเพน) ผ่านการแพร่สัญญาณโทรทัศน์ภาคพื้นดินระบบดิจิทัล และการเชื่อมต่ออินเทอร์เน็ตโพรโตคอล และในเยอรมนีใช้ดาวเทียมแอสตร้า ที่ 19.2 องศาตะวันออก ในช่วงการจัดงานแสดงสินค้าอิเล็กทรอนิกส์นานาชาติเบอร์ลิน (IFA) และ การประชุมนานาชาติว่าด้วยการแพร่ภาพกระจายเสียง (IBC)

ในเดือนพฤษภาคม พ.ศ. 2554 ผู้สนับสนุนกลุ่มรวมธุรกิจเอชบีบีทีวีได้รับเชิญจากคณะกรรมการอำนวยการกลุ่มรวมธุรกิจให้เข้าร่วมเป็นสมาชิกเต็มรูปแบบ โดยมีข้อตกลงการเปลี่ยนผ่านไปสู่การรับเข้าเป็นสมาชิกที่จะเกี่ยวข้องกับการเพิกถอนสิทธิพิเศษบางประการ รวมถึงการเข้าร่วมประชุม และการมีส่วนร่วมในข้อกำหนดในเวอร์ชันต่อไป สำหรับผู้สนับสนุนที่ไม่ได้ลงทะเบียน ค่าใช้จ่ายในการเป็นสมาชิกในปีแรกอยู่ที่ประมาณ 7,000 ยูโรJulian Clover. "HbbTV consortium open for membership". Broadband TV News, May 16, 2011. Retrieved June 25, 2011

ในเดือนมิถุนายน พ.ศ. 2557 กลุ่มรวมธุรกิจเอชบีบีทีวีได้ควบรวมกับโอเพนไอพีทีวีฟอรัม (Open IPTV Forum) ซึ่งเป็นองค์กรอุตสาหกรรมที่คล้ายกันสำหรับบริการไอพีทีวีแบบครบวงจรที่ก่อตั้งขึ้นเมื่อปี พ.ศ. 2550 ซึ่งทำงานอย่างใกล้ชิดกับโครงการริเริ่มเอชบีบีทีวีในการทำข้อกำหนดของเบราว์เซอร์และสื่อสำหรับโทรทัศน์ที่เชื่อมต่อกับเครือข่ายและกล่องรับสัญญาณ โครงการริเริ่มทั้งสองถูกรวมเข้าด้วยกันภายใต้ชื่อ สมาคมเอชบีบีทีวี (HbbTV Association) เนื่องจากตลาดสำหรับไอพีทีวี บริการสื่อผ่านอินเทอร์เน็ต และโทรทัศน์แบบลูกผสมระหว่างภาคพื้นดินและบรอดแบนด์กำลังมาบรรจบกัน"Open IPTV Forum and HbbTV Association Merge their Activities". , PR Newswire, June 17, 2014. Retrieved February 26, 2015.

ในเดือนกันยายน พ.ศ. 2559 มีการประกาศว่า พันธมิตรสมาร์ททีวี (Smart TV Alliance) ซึ่งก่อตั้งขึ้นในปี พ.ศ. 2555 โดย แอลจี อีเลคทรอนิคส์, พานาโซนิค, โตชิบา และ ทีพี วิชัน จะควบรวมกับสมาคมเอชบีบีทีวี เพื่อขยายขอบเขตของข้อกำหนดในเอชบีบีทีวีให้ครอบคลุมบริการบริการสื่อผ่านอินเทอร์เน็ต และปรับปรุงมาตรฐานให้คล่องตัวยิ่งขึ้น โดยคาดว่าการควบรวมจะแล้วเสร็จภายในหนึ่งปี"HbbTV Association joins forces with Smart TV Alliance". Broadband TV News, September 1, 2016. Retrieved October 31, 2016.

 ประเทศไทย 

 อ้างอิง 

หมวดหมู่:กล่องรับสัญญาณ
หมวดหมู่:โทรทัศน์ผ่านดาวเทียม
หมวดหมู่:โทรทัศน์เชิงโต้ตอบ
หมวดหมู่:เทคโนโลยีโทรทัศน์
หมวดหมู่:โทรทัศน์ระบบดิจิทัล
หมวดหมู่:สิ่งประดิษฐ์ของฝรั่งเศส
หมวดหมู่:สิ่งประดิษฐ์ของประเทศเยอรมนี